परराष्ट्रमन्त्री प्रदीप ज्ञवाली, सचिव शंकरदास बैरागीलगायतले जनकपुर पुगेरै प्रदेश सरकारका अधिकारीलाई कूटनीतिक आचारसंहिता, कूटनीति सञ्चालनसम्बन्धी संवैधानिक व्यवस्थाबारे स्मरण गराएका थिए । उनीहरूले मुख्यमन्त्रीको सम्बोधन र कार्यक्रम सञ्चालनसम्बन्धी विषय परराष्ट्रले तय गरेअनुसार हुनुपर्ने भने पनि अटेर गर्दा ‘कूटनीतिक दुर्घटना’ भएको परराष्ट्रका उच्च अधिकारीको भनाइ छ ।
